મુંબઈઃ બાહુબલિ-૨એ બે દિવસમાં બોક્સ ઓફિસ પર ૨૨૧ કરોડની કમાણી કરી છે. ત્રીજા દિવસે આ કમાણી ૩૦૦ કરોડને પાર થઈ ચૂકી છે. આ આંકડો ફિલ્મનાં તમામ ભાષાના વર્ઝન સાથેનો છે. ફિલ્મના હિંદી વર્ઝને શુક્રવારે ૪૧ કરોડ, બીજા િદવસે ૪૦ કરોડના બિઝનેસ સાથે ટોટલ ૮૧ કરોડનો વકરો કર્યો છે. શનિવારે પણ ૧૦૦ કરોડની કમાણી કરનારી આ ફિલ્મે રવિવારે ૧૦૦ કરોડ કરતા વધુ કમાણી કરી. બાહુબલિ-૨એ ત્રણ દિવસમાં ૩૦૦ કરોડ રૂપિયાનો આંકડો પાર કર્યો હોવાથી તે તમામ રેકોર્ડ તોડવાની તૈયારીમાં છે. આ ફિલ્મ ખૂબ જ જલદી આમિર ખાનની દંગલ ફિલ્મનો રેકોર્ડ તોડશે. જે અત્યાર સુધી બોલિવૂડની સૌથી વધુ કમાણી કરનારી ફિલ્મ ગણાતી હતી.